Michela Pace (n. 25 ianuarie 2001, Victoria, Malta) este o cântăreață malteză. După câștigarea primului sezon al versiunii malteze a "The X Factor", aceasta a fost aleasă reprezentanta Maltei la Concursul Muzical Eurovision 2019. Piesa cu care a intrat în concurs se numește „Chameleon”. Înainte de câștigarea "X Factor Malta", aceasta a participat la mai multe concursuri muzicale, printre care "Baltic Voices" și "Music Talent League" din Lituania. De asemenea, a participat la un program de dezvoltare în Londra, numit "Ultimate Artist", unde, printre alții, a lucrat cu unul dintre producătorii Rihannei. În 2017, Michela Pace a fost inclusă pe lista lungă pentru "Malta Eurovision Song Contest". Totuși, nu a fost selectată pentru show-urile live.